ترکیه جمهوریتی جمهوررئیسی رجب طیب اردوغان, روس اوروش طیاره سی نینگ اوریب توشیریلیشی بیلن علاقه لی ترکیه نینگ ایمس بلکه ترکیه هوا ساحه سی نی اخلال ایتگن لیگی سببلی روسیه نینگ کیچیریم سوره شی کیره ک ایکن لیگی نی بیلدیردی. جمهوررئیسی اردوغان سی ان ان انترنشنل تلویزیونی نینگ سئوال لری گه جواب قیتردی. اوریلیب توشیریلگن طیاره گه ۵ دقیقه مابینیده ۱۰ مراتبه هوشدار بیریلگنلیگی, لیکن جواب آلینه آلمه گن لیگی گه تیگیشلی سیسلر نینگ موجود ایکن لیگی نی بیلدیرگن اردوغان, اوشبو هوشدار لر گه قره مسدن روس طیاره سی نینگ ترکیه هوا ساحه سی گه کیرگن لیگی نی معلوم قیلدی. ترکیه بیلن روسیه آره سیده گی علاقه لر نینگ ستراتیژیک ایکن لیگی سببلی اوشبو موضوع اوچون خفه بولگن لیگی نی بیلدیرگن اردوغان, کوپلب اولکه نینگ تحریم تطبیق ایتگن بیر دور نینگ اوزیده ترکیه نینگ اوشبو اولکه گه غذائی مواد بوییچه ضرورت لری نی یوبارگن لیگی نی ایسله تیب اوتدی. اردوغان, روسیه نینگ سوریه ده داعش اورنی گه سوریه رژیمی نینگ معتدل مخالف لری گه قرشی کوره ش آلیب باریتگن لیگی نی معلوم قیلدی. روسیه نینگ, داعش نینگ پطرولی نینگ ترکیه تمانیدن ساتیب آلینیتگن لیگی گه تیگیشلی بیانات لری باره سیده هم بحث ایتگن اردوغان, "اوشبو بیانات بیز گه کتته بیر حرمت سیزلیکدن عبارت. کیمسه نینگ بیز نینگ داعش دن پطرول آلگن لیگی میز بوییچه تهمت ایتیشی ممکن ایمس. بو ایش نی قیله دیگنلر قاچاقچی لر دن عبارت. بونده ی بیر وضعیتده بیز اوشلب آلیب ضبط قیلیب قویه میز" دییه قید ایتدی. اردوغان, روس طیاره سی نینگ اوریب توشیریلگن کون نینگ اوزیده روسیه تمانیدن بیر صحبت ایتیش نی طلب ایتگن لیک لری نی بیلدیررایکن, حاضرگی کون گه قدر اوشبو طلب گه جواب قیتیریلمه گن لیگی نی ایسله تیب اوتدی.جمهوررئیسی اردوغان, فرانس ۲۴ تلویزیونی بیلن قیلگن مصاحبه سیده هم بونده ی بیر وضعیت نینگ اوروش سببی بولیشی نینگ ممکن ایمس لیگی نی بیلدیردی. اردوغان, خلق ارا مقیاسده هر قنده ی بیر طیاره نینگ باشقه بیر اولکه نینگ چیگره سینی اخلال ایتیشی تقدیرده اوریلیب توشیریله دیگن لیگی نی معلوم قیلدی. عینی دمده اردوغان روسیه و ایران نینگ سوریه ده بشار الاسد رژیمینی حمایه لیتگن لیگی نی بیلدیررایکن, منطقه ده داعش گه قرشی کوره ش آلیب بارمیتگن لیک لری نی ایسله تیب اوتدی. بوندن تشقری اردوغان, سوریه نینگ ترکیه چیگره سیدن داعش نینگ تصفیه ایتیلیشی بوییچه امریکا بیلن مشترک روشده عملیات لرنینگ دوام ایتیتگن لیگی نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
